13.3.2023 г.
BG
Официален вестник на Европейския съюз
C 94/63
4.
Четвърто основание: превишаване на законоустановените срокове за изготвянето на спорния доклад. 5.
Пето основание: грешки във фактите и при изчисляването.
Във връзка с това жалбоподателят счита, че прилагането на неправилни коефициенти и правила за закръгляне е довело до невярна обща кумулативна оценка. 6.
Шесто основание: нарушение на правото на изслушване, тъй като устната размяна на становища между жалбоподателя и апелативния оценяващ е била свързана само с част от съображенията, които жалбоподателят е изтъкнал по отношение на проекта за доклад.
Жалба, подадена на 30 януари 2023 г. — Domator24/EUIPO — Acer (PREDATOR) (Дело T-33/23) (2023/C 94/76) Език на жалбата: полски Страни Жалбоподател: Domator24 sp. z o.o.
(Жельона Гура, Полша) (представител: T. Gawliczek, radca prawny) Ответник: Служба на Европейския съюз за интелектуална собственост (EUIPO) Друга страна в производството пред апелативния състав: Acer, Inc. (Тайпе, Тайван) Данни за производството пред EUIPO Притежател на спорната марка: жалбоподателят в производството пред Общия съд Спорна марка: словна марка на Европейския съюз „PREDATOR“ — марка на Европейския съюз No 16 757 262 Производство пред EUIPO: производство по обявяване на недействителност Обжалвано решение: решение на пети апелативен състав на EUIPO от 9 ноември 2022 г. по преписка R 381/2022-5 Искания Жалбоподателят иска от Общия съд: — да отмени частично обжалваното решение на EUIPO от 9 ноември 2022 г. (точки 1 и 2 от диспозитива) и да постанови, че в случая не са изпълнени всички условия, предвидени в член 53, параграф 1, буква а) във връзка с член 8, параграф 1, буква б) от Регламент (ЕО) No 207/2009 на Съвета, поради което потвърждава решението, постановено в първоинстанционното административно производство, и отхвърля изцяло искането за обявяване на недействителност на марка EUTM-016757262 „PREDATOR“; — да присъди на жалбоподателя съдебните разноски в производството пред Общия съд на Европейския съюз, а на основание член 190, параграф 2 от процедурния му правилник и необходимите разходи, направени от жалбоподателя за целите на производството пред апелативния състав на EUIPO; — да осъди другата страна в производството пред апелативния състав да поеме направените от нея съдебни разноски в настоящото производство, ако реши да встъпи в него.
Изложени основания — Нарушение на член 53, параграф 1, буква а) във връзка с член 8, параграф 1, буква б) от Регламент (ЕО) No 207/2009 на Съвета от 26 февруари 2009 година относно марката на Европейския съюз (кодифицирана версия); — Нарушение на принципа на свободна преценка на доказателствата и нарушение на разпоредбата на член 95, параграф 1 от Регламент (ЕС) 2017/1001 на Европейския парламент и на Съвета във връзка с член 55, параграфи 1 и 2, и член 22, параграф 2 от Делегиран регламент (ЕС) 2018/625 на Комисията.